Ο **Όλαφουρ Ίνγκι Σκούλασον** (γεννημένος στις 1 Απριλίου 1983) είναι Ισλανδός ποδοσφαιριστής, ο οποίος αγωνίζεται ως μέσος για λογαριασμό της τουρκικής Γκεντσλερμπιρλιγκί.

Συλλογική Καριέρα
-----------------

Ο Όλαφουρ γεννήθηκε στο Ρέικιαβικ της Ισλανδίας και, προτού αγωνιστεί για λογαριασμό της Άρσεναλ, αγωνίστηκε με τα χρώματα της ισλανδικής Φίλκιρ. Έπειτα από το πέρας της ποδοσφαιρικής σεζόν στην Ισλανδία, ο Όλαφουρ αναζήτησε τον επόμενο σταθμό της ποδοσφαιρικής καριέρας του, τον οποίο και βρήκε μεταγραφόμενος στην Άρσεναλ στις 1 Ιουλίου 2001. Ο Όλαφουρ επέστρεψε ως δανεικός στην Φίλκιρ για ένα μέρος της σεζόν 2003, ενώ αναδείχτηκε ως ο κορυφαίος νεαρός ποδοσφαιριστής του ισλανδικού πρωταθλήματος για την σεζόν 2003.

Αγωνιζόμενος ως αμυντικός μέσος, πραγματοποίησε το επίσημο ντεμπούτο του με την Άρσεναλ στις 2 Δεκεμβρίου 2003, σε μια νίκη της ομάδας του με σκορ 5–1 επί των Γουλβερχάμπτον Γουόντερερς, εισερχόμενος ως αλλαγή στην θέση του Τζάστον Χόιτ, έπειτα από 55 λεπτά αγώνα. Ο Όλαφουρ έμεινε ελεύθερος συμβολαίου από την Άρσεναλ στις 28 Μαΐου 2005. Υπέγραψε στην Μπρέντφορντ στις 22 Ιουνίου 2005. Κατά την άφιξή του στην Μπρέντφορντ, η ιστοσελίδα του συλλόγου μετέφερε την παρακάτω δήλωσή του: "Θεωρώ την συγκεκριμένη μεταγραφή ως πολύ σημαντική για την καριέρα μου, ενώ το γεγονός πως ο προπονητής Μάρτιν Άλεν επιθυμούσε την απόκτησή μου για καιρό με τιμά ιδιαίτερα."

Κατά την δεύτερη αγωνιστική της σεζόν 2005/6, ο Όλαφουρ υπέστη τραυματισμό στους χιαστούς και τον έσω σύνδεσμο, ο οποίος προήλθε από σκληρό μαρκάρισμα του παίκτη της Τσέστερφιλντ, Ντέρεκ Νίβεν, ενώ παρέμεινε εκτός αγωνιστικής δράσης για το υπόλοιπο της σεζόν. Επέστρεψε στην αγωνιστική δράση στις αρχές της σεζόν 2006/7, ενώ σημάδευσε την επάνοδό του πετυχαίνοντας το νικητήριο τέρμα της επικράτησης της ομάδας του με σκορ 1–0 επί της Μπλάκπουλ, στην πρώτη αναμέτρηση της σεζόν. Υπέγραψε στην Χέλσινγκμποργκς ΙΦ στις 21 Φεβρουαρίου 2007. Έπειτα από τρεις επιτυχημένες σεζόν παρουσίας στην Χέλσινγκμποργκς, ο Όλαφουρ απέρριψε πρόταση επέκτασης του συμβολαίου του και υπέγραψε στην δανική ΣόντεργισκΕ στις 6 Δεκεμβρίου 2009.

Διεθνής Καριέρα
---------------

Ο Όλαφουρ πραγματοποίησε την πρώτη του διεθνή συμμετοχή με την Ισλανδία σε φιλική αναμέτρηση με αντίπαλο το Μεξικό στις 20 Νοεμβρίου 2003, όπου και αγωνίστηκε ως αλλαγή, παίρνοντας την θέση του Βέιγκαρ Παλ Γκούναρσον. Έχει διατελέσει, επίσης, αρχηγός της ηλικιακής κατηγορίας U21 της Εθνικής Ισλανδίας.

Παραπομπές
----------

1. 1 2  «Olafur-Ingi Skulason». *www.arsenal.com*. Αρχειοθετήθηκε από το πρωτότυπο στις 8 Αυγούστου 2016. Ανακτήθηκε στις 28 Οκτωβρίου 2015.
2. ↑  «Skulason's rise to prominence». *www.arsenal.com*. Αρχειοθετήθηκε από το πρωτότυπο στις 8 Αυγούστου 2016. Ανακτήθηκε στις 28 Οκτωβρίου 2015.
3. ↑  «Olafur Ingi Skulason | Football Stats | Genclerbirligi Ankara | Season 2003/2004 | Soccer Base». *www.soccerbase.com*. Ανακτήθηκε στις 28 Οκτωβρίου 2015.
4. ↑  «Arsenal release five youngsters». *www.arsenal.com*. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 28 Οκτωβρίου 2015.
5. 1 2  «Bees bring in midfielder Skulason». BBC. 2005-06-22.. Ανακτήθηκε στις 2015-10-28.
6. ↑  Haynes, Graham· Coumbe, Frank (2006). *Timeless Bees: Brentford F.C. Who's Who 1920-2006*. Harefield: Yore Publications. σελ. 146. ISBN 978-0955294914.
7. ↑  «Brentford 1–0 Blackpool». BBC. 2006-08-05.. Ανακτήθηκε στις 2010-04-09.
8. ↑  «Skulason är klar för Helsingborg». *Expressen*. Αρχειοθετήθηκε από το πρωτότυπο στις 11 Αυγούστου 2016. Ανακτήθηκε στις 28 Οκτωβρίου 2015.
9. ↑  «Olafur-Ingi Skulason». *footballdatabase.eu*. Ανακτήθηκε στις 28 Οκτωβρίου 2015.
10. ↑  «Olafur Ingi Skulason». *11v11.com*. Ανακτήθηκε στις 28 Οκτωβρίου 2015.
11. ↑  «Brentford sign Skulason - Brentford FC - BeesMad». *www.brentford-mad.co.uk*. Ανακτήθηκε στις 28 Οκτωβρίου 2015.

Εξωτερικοί σύνδεσμοι
--------------------

* Προφίλ από την Χέλσινγκμποργκς
* Όλαφουρ Ίνγκι Σκούλασον στην ιστοσελίδα National-Football-Teams.com
* Όλαφουρ Ίνγκι Σκούλασον Στατιστικά καριέρας στο Soccerbase

| Αθλητικές αρμοδιότητες |
| --- |
| Προκάτοχος Σόλβι Ότεσεν | **Αρχηγός της ΣόντεργισκΕ**2010–2011 | Διάδοχος Χένρικ Χάνσεν |
|